
מגילה כד ע"ב



טקסט הדף מנוקד



הָכָא נָמֵי אִיכָּא נִצּוּיֵי אָבִיו וְנִצּוּיֵי רַבּוֹ


פּוֹחֵחַ פּוֹרֵס עַל שְׁמַע וְכוּ' בְּעָא מִינֵּיהּ עוּלָּא בַּר רַב מֵאַבָּיֵי קָטָן פּוֹחֵחַ מַהוּ שֶׁיִּקְרָא בַּתּוֹרָה


אֲמַר לֵיהּ וְתִיבְּעֵי לָךְ עָרוֹם עָרוֹם מַאי טַעְמָא לָא מִשּׁוּם כְּבוֹד צִבּוּר הָכָא נָמֵי מִשּׁוּם כְּבוֹד צִבּוּר


סוֹמֵא פּוֹרֵס עַל שְׁמַע וְכוּ' תַּנְיָא אָמְרוּ לוֹ לְרַבִּי יְהוּדָה הַרְבֵּה צָפוּ לִדְרוֹשׁ בַּמֶּרְכָּבָה וְלֹא רָאוּ אוֹתָהּ מִימֵיהֶם


וְרַבִּי יְהוּדָה הָתָם בְּאֹבַנְתָּא דְלִיבָּא תַּלְיָא מִילְּתָא וְהָא קָא מִיכַּוֵּין וְיָדַע הָכָא מִשּׁוּם הֲנָאָה הוּא וְהָא לֵית לֵיהּ הֲנָאָה


וְרַבָּנַן אִית לֵיהּ הֲנָאָה כְּרַבִּי יוֹסֵי דְּתַנְיָא אָמַר רַבִּי יוֹסֵי כׇּל יָמַי הָיִיתִי מִצְטַעֵר עַל מִקְרָא זֶה וְהָיִיתָ מְמַשֵּׁשׁ בַּצׇּהֳרַיִם כַּאֲשֶׁר יְמַשֵּׁשׁ הָעִוֵּר בָּאֲפֵלָה וְכִי מָה אִכְפַּת לֵיהּ לְעִוֵּר בֵּין אֲפֵילָה לְאוֹרָה


עַד שֶׁבָּא מַעֲשֶׂה לְיָדִי פַּעַם אַחַת הָיִיתִי מְהַלֵּךְ בְּאִישׁוֹן לַיְלָה וַאֲפֵלָה וְרָאִיתִי סוֹמֵא שֶׁהָיָה מְהַלֵּךְ בַּדֶּרֶךְ וַאֲבוּקָה בְּיָדוֹ אָמַרְתִּי לוֹ בְּנִי אֲבוּקָה זוֹ לָמָּה לָךְ אָמַר לִי כׇּל זְמַן שֶׁאֲבוּקָה בְּיָדִי בְּנֵי אָדָם רוֹאִין אוֹתִי וּמַצִּילִין אוֹתִי מִן הַפְּחָתִין וּמִן הַקּוֹצִין וּמִן הַבַּרְקָנִין


מַתְנִי' כֹּהֵן שֶׁיֵּשׁ בְּיָדָיו מוּמִין לֹא יִשָּׂא אֶת כַּפָּיו רַבִּי יְהוּדָה אוֹמֵר אַף מִי שֶׁהָיוּ יָדָיו צְבוּעוֹת סְטֵיס לֹא יִשָּׂא אֶת כַּפָּיו מִפְּנֵי שֶׁהָעָם מִסְתַּכְּלִין בּוֹ


גְּמָ' תָּנָא מוּמִין שֶׁאָמְרוּ בְּפָנָיו יָדָיו וְרַגְלָיו אָמַר רַבִּי יְהוֹשֻׁעַ בֶּן לֵוִי יָדָיו בּוֹהֲקָנִיּוֹת לֹא יִשָּׂא אֶת כַּפָּיו תַּנְיָא נָמֵי הָכִי יָדָיו בּוֹהֲקָנִיּוֹת לֹא יִשָּׂא אֶת כַּפָּיו עֲקוּמּוֹת עֲקוּשׁוֹת לֹא יִשָּׂא אֶת כַּפָּיו


אָמַר רַב אַסִּי חֵיפָנִי וּבֵישָׁנִי לֹא יִשָּׂא אֶת כַּפָּיו תַּנְיָא נָמֵי הָכִי אֵין מוֹרִידִין לִפְנֵי הַתֵּיבָה לֹא אַנְשֵׁי בֵּית שְׁאָן וְלֹא אַנְשֵׁי (בֵּית) חֵיפָה וְלֹא אַנְשֵׁי טִבְעוֹנִין מִפְּנֵי שֶׁקּוֹרִין לָאַלְפִין עַיְינִין וְלָעַיְינִין אַלְפִין


אֲמַר לֵיהּ רַבִּי חִיָּיא לְרַבִּי שִׁמְעוֹן בַּר רַבִּי אִלְמָלֵי אַתָּה לֵוִי פָּסוּל אַתָּה מִן הַדּוּכָן מִשּׁוּם דַּעֲבֵי קָלָךְ אֲתָא אֲמַר לֵיהּ לַאֲבוּהּ אֲמַר לֵיהּ זִיל אֵימָא לֵיהּ כְּשֶׁאַתָּה מַגִּיעַ אֵצֶל וְחִכִּיתִי לַה' לֹא נִמְצֵאת מְחָרֵף וּמְגַדֵּף


אָמַר רַב הוּנָא זַבְלְגָן לֹא יִשָּׂא אֶת כַּפָּיו וְהָא הַהוּא דַּהֲוָה בְּשִׁיבָבוּתֵיהּ דְּרַב הוּנָא וַהֲוָה פָּרֵיס יְדֵיהּ הָהוּא דָּשׁ בְּעִירוֹ הֲוָה תַּנְיָא נָמֵי הָכִי זַבְלְגָן לֹא יִשָּׂא אֶת כַּפָּיו וְאִם הָיָה דָּשׁ בְּעִירוֹ מוּתָּר


אָמַר רַבִּי יוֹחָנָן סוֹמֵא בְּאַחַת מֵעֵינָיו לֹא יִשָּׂא אֶת כַּפָּיו וְהָא הַהוּא דַּהֲוָה בְּשִׁיבָבוּתֵיהּ דְּרַבִּי יוֹחָנָן דַּהֲוָה פָּרֵיס יְדֵיהּ הָהוּא דָּשׁ בְּעִירוֹ הֲוָה תַּנְיָא נָמֵי הָכִי סוֹמֵא בְּאַחַת מֵעֵינָיו לֹא יִשָּׂא אֶת כַּפָּיו וְאִם הָיָה דָּשׁ בְּעִירוֹ מוּתָּר


רַבִּי יְהוּדָה אוֹמֵר מִי שֶׁהָיוּ יָדָיו צְבוּעוֹת לֹא יִשָּׂא אֶת כַּפָּיו תָּנָא אִם רוֹב אַנְשֵׁי הָעִיר מְלַאכְתָּן בְּכָךְ מוּתָּר


מַתְנִי' הָאוֹמֵר אֵינִי עוֹבֵר לִפְנֵי הַתֵּיבָה בִּצְבוּעִין אַף בִּלְבָנִים לֹא יַעֲבוֹר בְּסַנְדָּל אֵינִי עוֹבֵר אַף יָחֵף לֹא יַעֲבוֹר


הָעוֹשֶׂה תְּפִלָּתוֹ עֲגוּלָּה סַכָּנָה וְאֵין בָּהּ מִצְוָה נְתָנָהּ עַל מִצְחוֹ אוֹ עַל פַּס יָדוֹ הֲרֵי זוֹ דֶּרֶךְ הַמִּינוּת (צִיפַּן) [צִיפָּהּ] זָהָב וּנְתָנָהּ עַל בֵּית אוּנְקְלִי שֶׁלּוֹ הֲרֵי זוֹ דֶּרֶךְ הַחִיצוֹנִים


גְּמָ' מַאי טַעְמָא חָיְישִׁינַן שֶׁמָּא מִינוּת נִזְרְקָה בּוֹ


הָעוֹשֶׂה תְּפִלָּתוֹ עֲגוּלָּה סַכָּנָה וְאֵין בָּהּ מִצְוָה לֵימָא תְּנֵינָא לְהָא דְּתָנוּ רַבָּנַן תְּפִלִּין מְרוּבָּעוֹת הֲלָכָה לְמֹשֶׁה מִסִּינַי וְאָמַר רָבָא בְּתִפְרָן וּבַאֲלַכְסוֹנָן


אָמַר רַב פָּפָּא מַתְנִיתִין דַּעֲבִידָא כִּי אַמְגּוּזָא


מַתְנִי' הָאוֹמֵר




רש"י





	דהכא אינצויי ליכא משום כבוד איכא: קטן פוחח מהו שיקרא בתורה. גדול פוחח הוא דאסור משום ולא יראה בך ערות דבר (דברים כג) אבל קטן אינו מוזהר או דלמא לא פליג מתני' בין קטן לגדול: לדרוש במרכבה. דיחזקאל: פחתים. גומות: מתני' כהן שיש בידיו מומין. לפי שהעם מסתכלין בו ואמרינן במסכת חגיגה (דף טז.) המסתכל בכהנים בשעה שנושאין את כפיהן עיניו כהות לפי שהשכינה שורה על ידיהן: גמ' בוהקניות. לונטיי''ש בלעז: עקומות. כפופות: עקושות. לצידיהן: חיפני ובישני. כהן שהוא מאנשי חיפה ומאנשי בית שאן מגמגמין בלשונן הן: מפני שקורין לאלפין עיינין ולעיינין אלפין. ואם היו עושין ברכת כהנים היו אומרים יאר יער ה' פניו ולשון קללה הוא כי יש פנים שיתפרשו לשון כעס כמו פני ילכו (שמות לג) את פני (ויקרא כ) ומתרגמינן ית רוגזי ומעי''ן עושין אלפי''ן ופוגמין תפלתן ודאמרינן (ברכות לב.) דבי ר''א קורין לאלפין עיינין ולעיינין אלפין ההוא בדרשה: פניו ידיו ורגליו. הנושא את כפיו חולץ מנעליו כדתניא (סוטה דף מ.) ואם יש בו מום יסתכלו בו ומתוך כך רואין את ידיו: דעבי קלך. ותניא בהכל שוחטין (חולין דף כד.) בשילה ובבית עולמים הלוים נפסלין בקול: אצל וחכיתי לה'. מקרא זה בספר ישעיה: לא נמצאת מחרף ומגדף. שהיה קורא לחיתי''ן היהי''ן נראה כאומר והכיתי: זבלגן. עיניו זולפות דמעה: לא ישא את כפיו. לפי שמסתכלין בו: דש בעירו הוה. כבר היו רגילין אנשי עירו ולא היו מסתכלין בו עוד דש לשון מרגיל כמו כיון דדש דש (בגיטין דף נו:): סטיס. קרו''ג: מתני' אף בלבנים לא יעבור. טעמא מפרש בגמ': העושה תפלתו עגולה. תפילין שבראשו עגולה כביצה וכאגוז: סכנה. שלא תכנס בראשו: ואין בה מצוה. דמרובעות בעינן: נתנה על מצחו. של ראש ושל יד על פס ידו: הרי זו דרך המינות. שמבזין מדרש חכמים והולכין אחר המשמע כמשמען בין עיניך ממש ועל ידך ממש ורבותינו דרשו במנחות (דף לז:) בגזירה שוה בין עיניך זה קדקד מקום שמוחו של תינוק רופס ועל ידך גובה היד קיבורת בראש הזרוע שתהא שימה כנגד הלב: על בית אונקלי. על בית יד לבושו מבחוץ: הרי זה דרך חיצונים. בני אדם ההולכים אחרי דעתם חוץ מדעת חכמים דבעינן לך לאות ולא לאחרים לאות (שם): ציפן זהב. נמי כתיב למען תהיה תורת ה' בפיך (שמות יג) שיהא הכל מבהמה טהורה: גמ' שמא מינות נזרקה בו. המינין עובדי ע''ז מקפידין בכך: בתפרן ובאלכסונן. כשהוא תופר בית מושבן צריך ליזהר שלא יקלקל ריבוען במשיכת חוט התפירה וצריך שיהא להן אלכסון כהלכתו במרובע שתהא אצבע ברוחב ובאורך שהיא אצבע ושני חומשין באלכסון: כי אמגוזא. עגולות כאגוז אבל עגולה כביצה וכעדשה שפיר דמי ולא תסייעא לברייתא ממתניתין:





תוספות





	כשאתה מגיע אצל וחכיתי לה'. קשה כיון שלא היה יכול לומר חי''ת א''כ היאך הורידו רבי לפני התיבה כשגזר תענית כדאי' בהשוכר את הפועלים (ב''מ דף פה:) והא אין מורידין לא מאנשי חיפה ולא מאנשי בית שאן לפי שקוראין לאלפין עיינין ולעיינין אלפין וי''ל דכשהיה מתכוין לקרות החי''ת קורא אותה שפיר ע''י טורח אבל לא היה בקל ולפי שאמר ליה אליהו שעל ידו תמהר הגאולה לפיכך הורידו.: אם היה דש בעירו מותר. ואפילו במומין שבידו כדאמר בירושלמי בההוא כהן דהוו ידיה עקישי אתא לקמיה דרבי נפתלי אמר ליה כיון שאתה דש בעירך מותר: סכנה ואין בה מצוה. פר''ת בשעת הסכנה יכול להסתכן בהן ולא תגין עליו המצוה ולא יעשה לו נס כמו לאלישע בעל הכנפים (שבת דף מט.): בתפרן כשהוא תופר בית . מושבם צריך ליזהר שלא ימשוך חוט התפירה יותר מדאי ויתקלקל הריבוע ור''ת פירש דצריך שיהא התפר עצמו מרובע:





רבינו חננאל

ירושלמי סוף משקין מת לו מת קורע. מת לו מת אחר מרחיק ג' אצבעות וקורע שלמו מלפניו מתחיל מלאחריו שלמו מלמעלה מתחיל מלמטה שלמו אלו ואלו ר' חייא בר אדא דמן יפו אמר נעשה כפוחח.



סומא פורס על שמע ומתרגם ר' יהודה אומר כל שלא ראה מימיו לא יפרוס את שמע כלומר לא יברך בא"י יוצר המאורות שלא נהנה ונמצא מוציא שם שמים לבטלה.



ר' שמעון בר ר' הוה קליה עב ואמר לו ר' חייא שלא היה יכול לקרות חי"ת אלא היה קורא לחיתי"ן היהי"ן לפיכך א"ל כשאתה מגיע לקרוא וחכיתי לה' נמצא שונא ישראל מוציאן בלשון הכאה ונמצא מחרף ומגדף.



תניא זבלגן לא ישא את כפיו. ואם היה דש בעירו מותר. פי' דש בעירו ידוע ומפורסם.



העושה תפלתו עגולה פי' העושה תפילין עגולין כאגוז אלא תנינן תפילין מרובעות הל"מ.



ואמר רבא בתופרן ובאלכסונן. פי' פעמים שנופל על פניו ברחום וחנון ואם הן תפילין על ראשו עגולין ירצצו מוחו. וזו היא סכנה. ואין מצותן אלא מרובעות נתנה על מצחו או על פס ידו הרי זו דרך המינות. ציפה זהב ונתנה על בית יד של אונקלו פי' אצילי ידיו הרי זה דרך החיצונים:





רשב"א

מתני': מפני שהעם  מסתכלין בו. פירשו בירושלמי (פ"ד ה"ח) דאיכא משום היסח הדעת. ורש"י  ז"ל פירש בענין אחר.



גמרא: ואם היה דש בעירו מותר.  פירוש: ואפילו בשיש מומין בידיו,  וכדגרסינן בירושלמי (שם עי"ש) אם היה דש בעירו מותר ר' נפתלי הוה אצבעיה  עקימא אתא שאיל לר' מאיר אמר ליה מכיון שאתה דש בעירך מותר.



מתני': ציפה זהב ונתנה על בית אונקלי  שלו הרי זה דרך החיצון. פירוש: משום  דכתיב (שמות יג, ט) והיה לך לאות על ידך, לך לאות ולא לאחרים לאות (מנחות  לז, ב). ומכאן נראה לי דתפילין שבראשו מותר לתת אותם על כובעו  על כסוי הראש, דהא בשל יד לא אסרו ליתנו על בית  אונקלי אלא משום דכתיב בהו לך לאות ולא לאחרים לאות הא לאו הכי שרי,  ואילו תפילין שבראש אדרבא כתיב בהו (דברים כח, י) וראו כל עמי הארץ  וכדאמרינן בעלמא (מנחות לה, ב וש"נ) אלו תפילין שבראש. והא דאמרינן  (זבחים יט, א-ב) מקום יש בין ציץ למצנפת כדי להניח בו תפילין, שמא מפני  שאסור לתת כלי אחר של מצוה על המצנפת.



מתני': האומר יברכוך  טובים הרי זה דרך המינין. ירושלמי (פ"ד ה"י): האומר יברכוך טובים שתי  רשויות. ונראה פירושו, כאילו אומר יברכוך הטובים אבל הרעים יש להן אלוה  אחר. ואם תאמר והא כתיב (תהלים קמה, י) וחסידיך יברכוך וכתיב (שם קמ, יד)  אך צדיקים יודו לשמך. יש מתרצים דלא אסור אלא באומר כן בתפלתו, שאומר  במקום וכל החיים יודוך סלה וכל הטובים יודוך סלה.
וי"מ יברכוך  טובים מפני שיש לכלול בתפלה הרשעים עם הצדיקים, דגמרינן מושחלת וחלבנה  (שמות ל, לד).





ריטב"א

והא דמבעיא לן קטן פוחח מהו שיקרא בתורה דאלו בגדול פשיטא דלא יקרא אבל קטן וו ליכא קפידא ואי' דלא גריס קטן אלא פוחח לחוד ואפי' לגדול מיבעייא ליה:



תניא א"ל לר' יהודה והלא הרבה צפו במרכבה ולא ראו אותה מימהם כלו' שיודעין ענינה אע"פ שלא ראוה וסומא ג"כ יודע ענין המאורות ויכול לברך עליהם אע"פ שלא ראה אותם על מה שהשיג ע"י למוד ואהדר להו דלענין בהנאה תליא מלתא והא לא נהנה ורבנן אמרי דנהנה מעובדא דר' יוסי והלכתא כותיהו:



זבלגן שעיניו נופלות דמעה לא ישא את כפיו ואם הוא דש בעירו מותר וכן סומא בא' מעינו אבל סומא גמור י"א דלא חזי לנשיאות כפים אפי' דש בעירו וי"א דכי נקט בא' מעיניו היינו לרבותא בשאינו דש בעירו אבל דש בעירו אפי' בב' עיניו ופי' בירוש' דהה"נ שיש בידיו מומין כגון שהיו עקומות וכיוצא בו שאם דש מותר:



לימא תנינא להא דת"ר תפלין מרובעות הלכה למשה מסיני ואמר רב פיפי בתפרן ובאלכסונן של בתים שהיו מרובעות בגופן עד שתהא באלכסונן באלכסון של מרובע שהוא יתר על המרובע ב' חומשין שזה סימן ריבוען יפה:





המאירי

המשנה הששית כהן שיש בידיו מומין לא ישא את כפיו וכו' כוונת המשנה כשלפניה לבאר אותן הפסולין לנשיאות כפים מצד חשש שמא יסתכלו בו העם והוא שאסור להסתכל בכהנים בעוד שהם מברכין כמו שאמרו במסכת חגיגה ט"ז א' כל שלא חס על כבוד קונו ראוי לו שלא בא לעולם ומאי ניהו זה המסתכל בכהנים בשעה שנושאין כפיהם ויראה לי הטעם בזה מצד העדר הכוונה בהבטתם ומפני שההבטה מצוייה באצבעותיהם של כהנים מפני שהוא דבר מחודש אצלם ונכספים לראותם החמירו בה ביותר וסעד לדברי מצאתי בתלמוד המערב אסור להסתכל בכהנים בשעה שהם מברכין כלום אמרו אין מסתכלין אלא מפני היסח הדעת מאן דלא מסתכל לא מסח דעתיה ומכאן אני אומר במה שכתבו מקצת מפרשים שלא נאסרה הבטה זו אלא במקדש שהיו מזכירין את השם שאין הדבר כן אלא בכל מקום כן ומתוך כך אמרו במשנה זו שכהן שיש בידו מומין לא ישא את כפיו מפני שאין העם שולטין בעצמם מלהסתכל בו וכן מי שהיו ידיו צבועות סטיס וקוצה והם עשבים ידועים אצלם שהיו מכניסין אותם בכלל הצבעים אינו נושא את כפיו ופי' בגמ' בזה שאם רוב אנשי אותה העיר מלאכתן כך מותר וכן הלכה:



זהו ביאור המשנה ומה שבא עליה בגמרא כך הוא מומין שאמרו לא סוף דבר בידיו אלא אף אם היו בפניו או ברגליו שהרי אין הכהנים רשאין לעלות בסנדליהם ואם יהיו ברגליו מומין יביטו בהם ויפסידו כונתם:



אין מעלין לנשיאות כפים מי שהוא עלג בלשונו עד שיקרא לאלפין עיינין ולעיינין אלפין וכן מי שהיו ידיו בהקניות או עקומות או עקושות לא ישא את כפיו זלגן והוא מי שעיניו דומעות מלשון זלגו עיניו דמעות ויש קורין זבלגן ומפרשין מי שרירו זב מלשונו וזב הוא מלשון זיבה ולגן הוא בלשון יוני לשון דומה ללעז שלנו וכן סומא באחד מעיניו לא ישא את כפיו ואם היה זולגן או סומא זה דש בעירו מותר מאחר שהורגלו לראותו אין הדבר מחודש אצלם ולא יביטו בו ויש מי שמורה כן אף בשאר המומין וכן נראה לי ממה שמצאתי בתלמוד המערב ההוא דהוין ידוי עקישן אתא לקמי' דר' נפתלי אמר ליה כיון דאת דש בעירך מותר מי שהוא עלג בלשונו עד שקורא לאלפין עיינין ולעיינין אלפין וכן כל כיוצא בזה אין מורידין אותו לפני התיבה וכן כל כיוצא בזה:



הרבה דברים יש בברכת כהנים מפוזרין בתלמוד וראויות להתקבץ בכאן ואלו הן במסכת ראש השנה כ"ח ב' התבאר שאין הכהן רשאי לשנות בברכות כלל ר"ל שאם אמר הואיל ונתנה לי רשות לברך אוסיף ברכה אחת משלי אינו רשאי שנ' לא חוסיפו על הדבר ובקצת נוסחאות של גאונים מצינו פסוק אחד לכל תיבה שבברכת כהנים אלא שאף הם לא תקנום אלא ליחידי הצבור כהן שנשא את כפיו במקום אחד ונזדמן לו צבור אחר שלא הגיעו לברכת כהנים [נושא להם את כפיו כשמגיעין לברכת כהנים] במס' סוטה התבאר שברכת כהנים צריכה להיות בלשון הקדש ובנשיאות כפים ובעמידה ומכאן נוהגין בספרד להיות כל הצבור עומדין בשעה ששליח צבור אומר ברכת כהנים אפילו במקום שאין נושאין כפיהם ובשעה שבית המקדש קיים היו מברכין בשם המפורש ומ"מ בגבולין אסור וצריך שיהיו הכהנים משמיעין את קולם בקול רם וכן צריך שיהיו הכהנים פניהם כלפי העם ועם שאחורי הכהנים אינם בכלל ברכה ובמסכת ראש השנה התבאר על עם שבשדות אע"פ שאינם שם שבכלל ברכה הם אחר שהכהנים גומרין ברכתן סוגרין אצבעותיהם כשאר בני אדם ואין רשאין לעשות כן ר"ל לכוף קשרי אצבעותיהם עד שיחזירו פניהם מן הצבור בקצת סדרי נשיאות כפים לקצת רבנים מצאתי ששליח צבור מתחיל ברכת אלהינו ואלהי אבותינו ברכנו וכו' עד שמגיע למלת כהנים וכשמגיע לשם אם היו שני כהנים או יותר קורא בקול רם כהנים ואם אין שם אלא אחד אינו אומר כהנים בקול רם אלא מבליעו בין שאר תיבות ואינו קוראו אלא שליח צבור שותק וכהן עולה מאיליו ואין שליח צבור רשאי להתחיל בברכה זו עד שיכלה אמן של ברכת הודאה מפי הצבור ואין הכהנים רשאין להתחיל ברכה עד שתכלה מלת כהנים מפי שליח צבור וי"מ כן בכל תיבה ותיבה ששליח צבור מזכיר להם תיבה תיבה שלא יטעו ואמר שאין הכהנים מתחילין את התיבה עד שתכלה אותה תיבה מפי שליח צבור ומ"מ סוגית התלמוד מוכחת שאינו מתחיל באותה ברכה כלל אלא שאחר שסיים ברכת הודאה קורא כהנים הצבור עונין אמן בין פסוק לפסוק ואינן עונין עד שיכלה דבור מפי הכהנים ואין הכהנים מתחילין בפסוק אחר עד שיכלה אמן מפי הצבור ואין הכהנים רשאין להחזיר פניהם מן הצבור עד שיתחיל שליח צבור בשים שלום הא מכיון שהתחיל רשאין להחזיר אבל אין רשאין לעקור רגליהם מכל וכל עד שיגמור שליח צבור שים שלום הכהנים צריכין לשאת ידיהם כנגד כתפותיהם ובמקדש היו נושאין אותן על גבי ראשיהם חוץ מכהן גדול שלא הי' מגביה ידו למעלה מן הציץ כל כהן המברך מתברך ושאינו מברך אינו מתברך ולא עוד אלא שעובר בשלשה עשה כה תברכו אמור להם ושמו את שמי ונראין הדברים כשהצבור מצוים אותם בכך הא מאליהן אין חייבין בכך וראיה לדבר מה שתרגם אנקלוס אמור להם כד תימרון להון וכן הדין כששליח צבור קוראם לכך ששליח צבור לענין זה כצבור הוא ויש חוככין לומר שאף בלא התראה הם מצווים בכך אלא שבתלמוד המערב ראיה לדעת ראשון והוא שאמרו ר' ישמעאל כד הוה תשיש קאי אחורי עמודי דר' אליעזר ונפיק לבראי כלומר היה מסתיר עצמו ויוצא כדי שלא יצווהו בכך הכהנים יש להם לעקור רגליהם ממקומם לילך אצל הדוכן בשעת ברכת עבודה ובזמן הזה אצל הארון ואומרי' יהי רצון שתהא ברכה זו שצויתנו לברך את עמך ישראל בלא מכשול מעתה ועד עולם כל כהן שלא עקר רגליו בעבודה שוב אינו עולה אבל אם עקר רגליו עולה עד שעת ברכת כהנים כשנושאים הכהנים את כפיהם מברכין בא"י אמ"ה אשר קדשנו בקדושתו של אהרן וצונו לברך את עמו ישראל באהבה וכשמחזירים פניהם מן הצבור אומרין רבון העולמים עשינו מה שגזרת עלינו עשה אתה כמו שהבטחתנו השקיפה ממעון קדשך וכו' כהן שלא נטל את ידיו לא ישא את כפיו שנאמר שאו ידיכם קדש וברכו את יי' הרג את הנפש לא ישא את כפיו שנא' ידיכם דמים מלאו ובמסכת תענית כ"ו ב' בארנו ששתויי יין לא ישאו את כפיהם אין הכהנים רשאין לעלות בסנדליהם לדוכן שמא תפסק רצועת סנדלו של אחד מהם העם מה הם אומרים בשעת ברכת כהנים ברכו יי' כל מלאכיו וכו' כדרך שהתבאר בשביעי של סוטה ויש פוסקין שלא לאמר כן אלא במקדש שהיו מזכירין שם המפורש כמו שכתבנו שם פירשו הגאוני' ששליח צבור ששכח ולא אמר ברכת כהנים בתפלה אם לא השלים את הברכה חוזר וסודרה ואם השלים את הברכה אינו חוזר ואף בזמן שיש שם נשיאות כפים:



המשנה השביעית האומר איני עובר לפני התיבה בבגדי צבעונין וכו' הכונה בה כשלפניה לבאר בה על מי שמתחסד יותר מדאי בקצת דברים שיש לחשדו באיזה סרך של מינות וענין זה הוא מפני שאנו נוהגין להתעטף בטלית לבנה ובשאר בגדים אין אנו מקפידין אם צבועים אם לבנים ויש מקצת בעלי אמונות אחרות שמדקדקים בכך וזה מראה עצמו מרבה בחסידות ואומר שאינו עובר בצבעונין אא"כ יהיו כל בגדים לבנים לא יעבור אף בלבנים ואע"פ שבשאר בני אדם אין מדקדקין בין צבועים ללבני' ועל דרך זה אמר בסנדל איני עובר לא יעבור אף ביחף א"א שלא נזרקו בו ניצוצות של מינות העושה תפלתו עגולה פי' מלשון תפלין ומזכירה בלשון יחיד ר"ל תפלה מפני שענין זה הוא בשל ראש יותר על של יד ר"ל שאם עשאה עגולה בקציצתה היא סכנה שמא יכנס בפתח נמוך ויכה בראשו אל הפתח ותכנס בראשו ואין בה מצוה כלומר שאין יוצא בה ידי חובתו דתפלין מרובעות בעינן נתנה של ראש על מצחו ושל יד על פס ידו הרי זה דרך המינות שאין מאמינים בדברי קבלה ומפרשים בין עיניך ממש ועל ידך ממש וכבר למדנו מגזרה שוה במס' מנחות ל"ז ב' בין עיניך זה קדקוד מקום שמוחו של תינוק רופס ועל ידכה בגובה של יד והוא קיבורת הזרוע שתהא שומה כנגד הלב צפה זהב ר"ל שצפה קציצת התפלין בזהב הרי זה דרך החיצון כלומר שאינה מינות גמורה אלא שיצא מכלל מצוה דכתיב למען תהיה תורת יי' בפיך מן המותר בפיך כלומר שכל עניני התפילין הן קלף שלהן הן תיק שלהם הן חוטין הן רצועות הכל של בהמה טהורה לא של טמאה ולא של זהב נתנה על בית אונקלי ר"ל על בית יד לבושו מבחוץ כדי שיהא לאות לכל הרואי' וכבר דרשו לך לאות ולא לאחרים לאות שצריך להניחם במקום המוצנע ומ"מ אפי' במקום המוצנע אין לו להניחם על שום מלבוש אפי' על חלוקו שאין ראוי להיות דבר חוצץ בין הזרוע לתפלין וכן של ראש על כובע שבראשו כך פירשו רבים וראיה לדבריהם מצאנו בתלמוד המערב ר' יוחנן בסיתוא לא הוה מנח תפלין דלא הוה חזיק רישיה ואלו היה רשאי לנשאם על כובעו אין כאן חולשה וכבר כתבנו מזה במסכת יומא פרק ראשון:



זהו ביאור המשנה וכולה הלכה היא ובגמ' פי' שצריך להשמר בתפירתן שלא תקלקל את הרבוע וכן שיהא עור התפור תחת הקציצה מרובע ג"כ ושיהיה רבועו שוה מכל צד עד שימצא באלכסונו כנגד רבועו לפי חשבון כל אמתא בריבועא אמתא ותרין חומשי באלכסונא אפי' היה עגול ושטוח כעין עגול של עדשה או של גבינה שאין כאן סכנה פסולין רבוע גמור בעינן:





מהרש"א - חידושי אגדות

וכי מה אכפת ליה לעור כו' א"ל כל זמן שאבוקה בידי בני אדם כו'. יש לדקדק כיון דבאפילה אין בני אדם רואין אותו אכתי תקשי אמאי נקט קרא עור וכי מה אכפת באפילה בין עור לפקח וי"ל דמ"מ הפקח כיון שידוע לו מבואי העיר העיר ושביליה גם באפילה יודע קצת לכוין בהן להציל עצמו מן הפחתים כו':


שקורין אלפין עיינין כו'. בפרק הבונה אמרינן אל יכתוב אלפין עיינין ופרש"י שם יש שכותבין כן מפני שדומין בקריאתן עכ"ל והיינו שדומין בקריאתן ממוצא א' אותיות אחה"ע וזה טעותן של אנשי חיפה ובית שאן שמחליפין בקריאתן וכן יש לפרש שם גבי אל יכתוב חיתי"ן ההי"ן וה"נ הכא גבי וחכיתי לה' שה' וח' ממוצא א':


מפני שמטיל קנאה כו' ההוא דנחית כו' כל הסוגיא מפורש פרק אין עומדין:





רש"ש

רש"י ד"ה קטן פוחח. משום ול"י בך ע"ד. הט"א תמה דבמתניתין פי' משום כבוד צבור ולנ"פ דשם פי' למסקנא דהכא:



במשנה נתנה על מצחו. כצ"ל:



רש"י ד"ה כי אמגוזא. נראה דכצ"ל עגולות כאגוז וכביצה (ר"ל עגול כדורי) אבל עגולה כעדשה (עגול שטחי) ש"ד:





הגהות יעב"ץ

גמ׳ א"ל זיל אימא ליה כו'. נ"ב גם בכאן שבקיה רבי לענותנותיה. ואינו זר שכן מצינו בהלל זקנו (פסחים ס"ו) וגם בעניו מכל האדם שלא נמלט פעם מכעס וקפידא:





גליון הש"ס - רבי עקיבא איגר

גמ' משום כבוד צבור. לעיל דף כג ע"א יומא דף ע ע"א גיטין דף ס ע"א סוטה דף לט ע"ב:


שם אלמלי. עי' לעיל דף כא ע"א תוס' ד"ה אלמלא:


מתני' ציפן זהב. סנהדרין דף מח ע"ב:





חידושי רבי עקיבא איגר

מתני' האומר כו' ציפן זהב [להתפילין] הרי זה דרך חיצונים. 
דהלכה למשה מסיני דבעי עור, הכי משמע בשבת (דף כח) דאיתא התם דמש"ה כותבין על עור של עוף, דעור של עוף עור מקרי, משמע דאם לא היה נקרא עור לא היו כותבין. 
ורש"י ז"ל פירש, משום דכתיב למען תהיה תורת ה' בפיך שיהא הכל מבהמה טהורה. ובל ידעתי איך מתמעט מזה זהב דלאו מין טמא הוא, ובסנהדרין (דף מח) כתב רש"י ז"ל בעצמו דהלכה למשה מסיני הוא, ועל עור בהמה טמאה כתב דרשא דלמען כו' מן המותר בפיך, והכא דלא קתני במתני' רק ציפן זהב לא הו"ל לרש"י למנקט טעם דמן המותר בפיך:





פתח עינים

כשאתה מגיע אצל וחכיתי לה' וכו'. עמ"ש התוס' ומה שכתבתי בעניותי בספר הקטן ברכי יוסף על דבריהם. ומה שכתוב בתוס' במציעא דף פ"ו. ע"ש בסימן נ"ג:


אף יחף לא יעבור. במחזיק ברכה א"ח סי' צ'א הבאתי פי' רבינו יאודה אלמאדרי זלה"ה וע"ש בברכי יוסף סי' צ"א בס"ד:


לימא תנינא להא דת"ר וכו'. וקשיא לי הא בכל דוכתא בתלמוד כל מאי דמצי לאשכוחי לבריתא סייעתא ממתני' מסייע והכא קאמר לימא תנינא להא דת"ר וכו' ומאי דוחקיה דלא לסייעיה ונ"ל דלישנא דמתני' קשיתיה דקתני ואין בה מצוה דמשמע מצוה הוא דליכא הא פסולה נמי היא. לקוטי מהר"א פליף כ"י ואין דבריו מחוורין דכי קאמר ואין בה מצוה ודאי פסולה תדע דהא לפי האמת עגולה בכל אופן פסולה דתפילין מרובעות הל"מ. וקושיתו ל"ק דכל כי הני מילי משום יגדיל תורה ופשוט:
ואתה .תחזה דרש"י פי' במשנה העושה תפלתו עגולה תפילין שבראשו עגולין כביצה וכאגוז סכנה שלא תכנס בראשו ואין בה מצוה דמרובעות בעינן עכ"ל ומדבריו מתברר מ"ש דיהיב טעמא ואין בה מצוה דמרובעות בעינן וא"כ פסולה. גם ברישא כתב כביצה וכאגוז ובש"ס פי' כאמגוזא כאגוז אבל כביצה וכעדשה שפיר דמי. והדבר פשוט דזהו דחיה בעלמא דאמר ר"פ אבל לפי האמת פסולה כביצה וכאגוז דמרובעות בעינן. וכן פירש רבינו עובדיה כרש"י גם הרב המאירי בפסקיו כתב ואין בה מצוה כלומר שאין יוצא בה ידי חובתו דתפילין מרובעות בעינן:
אמנם .ק"ק על הרמב"ם שפסק פ"ד העושה תפלת עגולה כאגוז אין בה מצוה כלל דכיון שפסק פ"ג דאם אינן מרובעות כהל"מ פסולות אמאי כתב דין זה. דבשלמא במשנה אפשר דתני לה לומר שהיא סכנה. אבל הוא ז"ל שהשמיט הא דסכנה דלא נ"מ כמ"ש מרן בכ"מ. אמאי אצטריך לכתוב דין זה. שוב ראיתי להרב המופלא חסידא קדישא כמהר"ח בן עטר זלה"ה בספרו ראשון לציון שעמד בדברי הרמב"ם והאריך ולא יכולתי לעמוד על דברי קדשו:





שערי תורת בבל

(כד סע"ב משנה) האומר איני עובר לפני התיבה בצבועין אף בלבנים לא יעבור וכו'.—לשון המשנה שלפנינו דחוק, דאיפכא ה"ל לומר "אף בצבועין לא יעבור", וכן בסיפא אף בסנדל לא יעבור. והט"ז בא"ח סי' נג אות ה' ובאור הגר"א שם אות כח נדחקו ליישב זה (ע"ש). ואנחנו נשער כי ט"ס קטנה יש במשנה זו, ויו"ד יתירה נזדקרה כאן, וכצ"ל: האומר אני עובר לפני התיבה בצבועין וכו' בסנדל אני עובר אף יחף לא יעבור". וביאור זה, שמנהג המינים בזמנם היה שהש"ץ יתפלל בבגדים צבועים דוגמת הכה"ג, וכן הוא מנהגם עד היום, שכהניהם לובשים בגדים כתבנית בגדי כה"ג ובהם ישמשו בעבודתם. אבל מנהג בני ישראל היה שהש"ץ היה מתעטף בלבנים*עי' שבת י ע"א: מתעטף ומצלי. ועוד שם כה א: מתעטף ויושב בסדינין המצוייצין ודומה למלאך. וכתב רש"י במנח' לח א ד"ה מין וכו' דרוב טליתות של פשתים היו ולבנות. ועי' תורת האדם שער ההספד בשם ר' יצחק בן גיאת, שמנהג חתנים וכיוצא בהם ללבוש לבנים ולהתעטף בלבנים. ובשו"ת מהר"י ברונא סי' עג כתב, שלא יעשה טלית ללבוש בביהכ"נ אלא לבן., ורק הנשים היו לובשות בזמנם בגדי צבעונין*עי' פסח' קט א וכתובות עב ב וע"ז כ ע"ב. ועוד תניא בספרי כי תצא פיס' קכו: לא יהיה כלי גבר על אשה וכי מה בא הכתוב ללמדנו, שלא תלבש אשה כלים לבנים ואיש לא יתכסה בגדי צבעונים ת"ל תועבה וכו'. ומוכח שבזמנם היה מנהג האנשים ללבוש לבנים, והנשים - להתקשט בצבעונים.. והש"ץ שמדמים אותו למלאך (עי' ברכות י ע"ב) כ"ש שהיה לובש לבנים. וכן היה מנהג ישראל בזמנם, שהש"ץ היה עובר לפני התיבה יחף מפני שביהכ"נ הוא מקום קדוש, וכדכתיב "של נעליך מעל רגליך כי המקום אשר אתה עומד עליו אדמת קדש היא" (שמ' ג ה), ועי' ירושלמי ב"מ פ"ב ה"ט [ח רע"ד]: יהודה ברבי עאל לכנישתא שבק סנדלוי ואזלין. אמר אילו לא אזלית לכנישתא לא אזלון סנדליי. וכן הוא המנהג עד היום בארצות המזרח שחולצים את נעליהם וסנדליהם לפני הכניסה בביהכ"נ. אבל המינים היו נוהגים להתפלל בסנדל, ולפיכך זה שמתהלל ללבוש צבועין או לנעול סנדל ולעבור לפני התיבה חוששין אנו שמא מין הוא, ואפי' אם יחפוץ אח"כ לעבור בלבנים וכן בלא סנדל אין מניחים אותו.





יד דוד

קטן פוחח מה שיקרא בתורה ופירש רש״י דאלו גדול פוחח הא דאסור משום ולא יראה בך ערות דבר אבל קטן אינו מוזהר ובאמת לא הבנתי דבריו דאיך אפשר דפוחח שייך לא יראה בך ערות דבר דא״כ איך קאמר במתניתן דפורס על שמע ומתרגום הא וודאי פורס על שמע אסור ג״כ משום לא יראה וצ״ל דרש״י וודאי סבר דלא הוי ממש בלא יראה בך ערות דבר אלא כעין ולא יראה לפי שכרעיו מגולין לפיכך אסרו חכמים לקרות בתורה אבל בפורס על שמע לא אסרו אלא שקשה לפ״ז מאי קאמר ותיבעי לך ערום דילמא ערום ממש וודאי אסור משום לא יראה אבל פוחח דלא הוי ממש משום ולא יראה אלא דחכמים אסרו שפיר קמיבעי לי׳ בקטן לקרא בתורה דהא אפי׳ גדול שרי לפרוס על שמע ודוחק לומר דפשיטא ליה דקטן לא שייך ביה לא יראה כמו שכן דעת קצת הפוסקים ועיין בא״ח ע"ה ומש״כ המג״א שם (ומ״ש דערום מותר ולא שייך ביה משום לא יראה היינו מכח קושיות הגמרא ותבעי לך ערום וקאמר באמת דלא אסור אלא משום כבוד צבור ולדעת האוסרים בקטן י"ל דערום לא ערום ממש ואין ערותו נראית) לכן נ״ל דוודאי בעל האיבעי היה סובר דמה שאמר במתניתן אבל אינו קורא בתור' היינו אפי׳ שלא בצבור דאסור הוא מצד עצמו וא״כ לפ״ז הוה צריכין לומר בע״כ הטעם משום דקרוב הוא ללא יראה ולפיכך גזרו רבנן אבל בפורס על שמע לא גזרו ומיבעי לי' אי גם בקטן גזרו או לא ולזה השיב לו לדידך דאמרת משום עצמו איכא איסורא א״כ תיבעי לך נמי בערום דאם נאמר דקטן ערום אסור משום לא יראה א״כ גם החכמים לא חלקו כמו בדאורייתא אין חילוק. אלא וודאי פשיטא לך דערום אסור עכ״פ משום כבוד צבור ולעצמו אין איסור א״כ ה״ה פוחח ועיין בריטב״א ולא הבנתי דבריו דאיך שייך למיבעי בגדול דהא בהדיא מפורש דאינו קורא בתורה וצ"ל דלעצמו קמבעי ולא בצבור. ועיין טורי אבן ואי לאו דמסתפינא ה״א דט״ס יש ברשי' ומ״ש רשי׳ משו' ולא יראה על ערום קאי ויש חסרון בדברי רשי׳ אלא שידוע אזהרת הקדמונים שלא להגיה ושוב ראיתי מ"ש בזה בשושנים לדוד עיין עליו:


כהן שיש בידו מומין כו'. רשי' פירש שאסור להסתכל בכהנים בשעה שנושאין את כפיהם ומי שמסתכל עיניו כהות והתו' בחגיגה דף ט"ז הקשו עליו דזה דוקא בזמן שבית המקדש קיים כמבואר שם לפיכך פירשו משו׳ היסח הדע׳ הוא וכמבואר בירושלמי ואפשר לומר דקשה לרשי׳ למה נקט כהן שיש בידו מומין הא מבואר בגמרא דאפילו בפניו וברגליו נמי אסור. אמנם הרע״ב כתב הטעם כשיש ברגלו מומין יבואו להסתכל ברגליו ועי״כ יבואו גם להסתכל בידיו והמסתכל בידיו עיניו כיהות לפי שהשכינה שורה על ידיהם נמצא לפ״ז להכי לא נקט פניו ורגליו לאשמעי' דעיקר האיסור משום ידו כי מצד רגליו ופניו אין איסור רק שע"י זה יבא להסתכל בידיו ובידיו אפילו בזמן שאין בהמ״ק קיים השכינה שורה ועיניו כהות ושם בחגיגה מיירי אפילו בכל הגוף עיניו כהות. וזה דוקא בזמן שבהמ״ק קיים אבל להתוס' ולהירושלמי וודאי קשה למה נקט במתני׳ ידיו וראיתי שוב בטורי אבן כי מפני דוחק הקושיא למה נקט ידיו מוקי למתני׳ בזמן שבית המקדש קיים ולא נהירא וגם שאר דבריו דחוקים:


מפני שהעם מסתכלין בו עיין בט״ז סימן קכ"ח וביד אהרן שם ומ״ש בתענית ריש פרק ד':


כשאתה מגיע אצל וחכיתי ברכי יוסף א״ח כ״ה ע״ד:


לימא תנינא להו דת״ר תפילין מרובעת. ביבין שמועה דף י״א ע״א הקשה למה צריך להביא הך דרבא בתפרן ובאלכסונה ואפשר לומר דמשום דוודאי דמתני׳ מיירי בעושה הבית עגול דהוה סכנה כמו שפירשו שיכנס בראשו אבל אי הבית אינו עגול רק התיתורא מזה לא מיירי. ובאמת יש לפרש תפילין מרובעת על התיתורא ולא על הבית כמ״ש המרדכי והביא המג״א בסימן ל״ב שיש מפרשים כן כי הבית רשאי להיות עגול אמנם מדאמר רבא (הפוסקי׳ הביאו רב פפא וכן הוא במנחות) הן ואלכסונן דקאי על התיתורא כמ״ש רשי' משמע דהבית פשיטא דבעי מרובע אלא אפי׳ התפירה ג״כ וא״כ שפיר קאמר לימא תנינא. ועיין עוד שם ביבין שמועה:


תוס' ד״ה כשאתה מגיע כוונת התו׳ נראה דאין מורידין סתמא קאמר דמשמע אפילו בדוחק כשירצה לכוון יכול לכוין לקרות כהוגן אפ״ה אין מורידין כיון שמכח הרגל יטעה ולזה הקשה מר״ח ותירצו דוודאי ר׳ חייא הי׳ יוכל לקראת כהוגן ע״י טורח אלא שבכל זה לא הי׳ מורידו כדכתיבנא. אמנם לפי שאלי' אמר לו שעי״כ תהי׳ הגאולה לפיכך הורידו הא אלו לא הי׳ יכול לקרות כהוגן אפי׳ ע״י טורח אע״פ שהיה מביא הגאולה לא הי׳ מורידו. אמנם מדבריהם בב״מ נראה שלא כתבו שהיה יכול לקרות בדוחק דלא הי' יוכל לקרות כלל כהוגן ואעפ״כ שרי כיון דלא אפשר בעניין אחר ועיין בחקרי לב דף כ״א שדקדק על התוספ׳ למה הוצרכו לומר ולפי שאמר ובאמת לא קשה דהתוספו' ס״ל דבלא״ה אין להוריד אע"פ שיוכל לדחוק עצמו. ועיין ברכי יוסף כ"ה:

